**Bwrdd Gwaith Ieuenctid Dros Dro**

**Dydd Gwener 30 Awst 2019 – 10:30-14:00**

**Lleoliad: – Ystafell Tregaron, Parc Cathays, Caerdydd**

**Agenda**

|  |  |
| --- | --- |
| **Rhif yr eitem** | **Eitem** |
| 1 | Cofnodion a chamau gweithredu o'r cyfarfod diwethaf  |
| 2 | Trafodaethau am y Cynllun Gweithredu a'r Strwythur Llywodraethu  |
| 3 | Diweddariad ar y Digwyddiad Ymgysylltu â Phobl Ifanc |
| 4 | Dyddiadau cyfarfodydd nesaf y Bwrdd  |

**Yn bresennol**

|  |
| --- |
| **Yn bresennol – Aelodau**  |
| **Enw** | **Rôl**  |
| Keith Towler (KT)  | Cadeirydd y Bwrdd Gwaith Ieuenctid Dros Dro  |
| Dusty Kennedy (DK)  | Arweinydd Partneriaeth Genedlaethol – Rhaglen Camau Cynnar gyda'n Gilydd, Iechyd Cyhoeddus Cymru  |
| Sharon Lovell (SL) | Cyfarwyddwr Gweithredol ar gyfer y Gwasanaeth Eiriolaeth Ieuenctid Cenedlaethol ac Is-gadeirydd Cyngor Cymreig y Gwasanaethau Ieuenctid Gwirfoddol  |
| Efa Gruffudd Jones (EGJ) | Prif Weithredwr y Ganolfan Dysgu Cymraeg Genedlaethol |
| Simon Stewart (SS) | Deon Cyfadran y Gwyddorau Cymdeithasol a Bywyd ym Mhrifysgol Glyndŵr Wrecsam  |
| **Yn bresennol – Llywodraeth Cymru (LlC)** |
| Donna Lemin (DL) | Uwch-reolwr Strategaeth Gwaith Ieuenctid |
| Michael Maragakis (MM)  | Pennaeth y Gangen Ymgysylltu ag Ieuenctid |
| **Ymddiheuriadau** |
| Eleri Thomas (ET) | Dirprwy Gomisiynydd Heddlu a Throseddu Gwent  |
| Joanne Sims (JS) | Rheolwr Gwasanaeth Ieuenctid Blaenau Gwent  |
| Dareth Edwards | Rheolwr Polisi Gwaith Ieuenctid |

**Eitem 1: Cofnodion a chamau gweithredu o'r cyfarfod diwethaf**

Cytunodd y Bwrdd bod cofnodion y cyfarfod diwethaf yn gywir.

**Materion sy'n Codi:**

Trafododd y Bwrdd yr is-grwpiau a chafwyd diweddariad gan grŵp gorchwyl a gorffen y Gymraeg gan EGJ. Dywedodd y byddai'r grŵp yn ceisio ehangu ei aelodaeth i gynnwys meysydd heb ddarpariaeth Gymraeg gref ar hyn o bryd. Cytunodd y swyddogion i ystyried profi model cynaliadwy ar gyfer gwneud gwaith ieuenctid yn Gymraeg drwy beilot. Bydd hyn yn cynnwys sut y gall awdurdodau lleol ddeall eu hanghenion Cymraeg yn well a darparu gwasanaethau sydd eu hangen ar y cyd.

* Dywedodd y swyddogion bod y fanyleb ddrafft ar gyfer comisiynu ymarfer mapio i helpu i feincnodi gwaith ieuenctid yng Nghymru yn nwylo ymchwilwyr Llywodraeth Cymru er mwyn iddynt roi cyngor arno. Dywedodd DL bod y gwaith ar gymharu cofrestriad gweithwyr ieuenctid yn mynd rhagddo ac y byddai'r canfyddiadau ar gael i'r Bwrdd yn y cyfarfod nesaf.

**Eitem 2: Cynllun Gweithredu a Llywodraethu**

Cafwyd templed drafft o'r Cynllun Gweithredu gan MM a oedd yn seiliedig ar drafodaethau blaenorol y Bwrdd. Trafododd y Bwrdd y cynllun yn fanwl, gan roi adborth ar yr holl elfennau a chynghori ar ba newidiadau y dylid eu gwneud.

Trafodwyd yr angen i'r holl ffrydiau gwaith fod yn hyblyg ynghyd â’r angen i bobl sy'n gallu gweithredu newid fod yn bresennol. Dywedwyd hefyd y dylid cynnwys aelodau ar lefel ymarferwyr yn ogystal ag ar lefel uwch. Fodd bynnag, roeddent yn ystyriol o'r posibilrwydd i'r gwaith hwn golli strwythur ac o'r angen i sicrhau atebolrwydd rhwng y grwpiau a'r Bwrdd drwy lywodraethu effeithiol.

Dywedodd MM y byddai'n gwneud y newidiadau y mae'r Bwrdd wedi gofyn amdanynt ac yn ailgyflwyno'r cynllun.

**Eitem 3. Diweddariad ar Ddigwyddiadau Ymgysylltu â Phobl Ifanc**

Cafwyd diweddariad gan SL ar ran yr is-grŵp Mae Pobl Ifanc yn Ffynnu. Dywedodd nad oedd yr un cynnig wedi dod i law i gynnal diwrnod ymgysylltu â phobl ifanc ym mis Hydref, ac y byddai angen datblygu ffordd arall ymlaen i sicrhau bod pobl ifanc yn parhau'n rhan o'r trafodaethau. Dywedodd SS y gallai myfyrwyr helpu â hyn fel rhan o'u gwaith cwrs ac y byddai ymholiadau pellach yn cael eu gwneud. Roedd y Bwrdd yn cefnogi hyn. Dywedodd SL hefyd na chafwyd llawer o ddiddordeb i ymuno â'r grŵp gan awdurdodau lleol a dywedodd y dymunai ysgrifennu at y Prif Swyddogion Ieuenctid yn gofyn am weithwyr ieuenctid i gymryd rhan. Cytunwyd felly i lunio llythyr ar gyfer yr holl is-grwpiau.

**Eitem 4 – Cyfarfodydd Nesaf y Bwrdd**

Cytunwyd bod angen i'r Bwrdd barhau i gyfarfod yn rheolaidd ac y byddai'r cyfarfodydd hyn yn parhau i gael eu cynnal ledled Cymru. Byddai'r Bwrdd hefyd yn parhau i geisio cyfarfod â phobl ifanc a gweithwyr ieuenctid fel rhan o'r cyfarfodydd hynny. Cytunwyd ar y dyddiadau canlynol ar gyfer cyfarfodydd nesaf y Bwrdd:

15 Hydref 2019 – Wrecsam

10 Rhagfyr 2019 – Sir Gaerfyrddin

4 Chwefror 2020 – Casnewydd

1 Ebrill 2020 – Gwynedd

12 Mehefin 2020 – Sir Benfro

2 Medi 2020 – Sir y Fflint

14 Hydref 2020 – Pen-y-bont ar Ogwr/Caerdydd

**Unrhyw Fater Arall**

Dywedodd DL bod angen i'r gwaith ar y gynhadledd gael ei wneud bellach. Cytunodd y Bwrdd y byddai'n ddefnyddiol pe byddai modd ei chynnal ar 5 Chwefror, a chytunwyd y dylid gofyn i'r Grŵp Marchnata a Chyfathrebu ddatblygu a chynnal y digwyddiad.